open-index/open-wikipedia-markdown huggingface dataset:
பனிவிழும் மலர்வனம் (திரைப்படம்)

**பனி விழும் மலர் வனம்**, 2014ம் ஆண்டு வெளியான தமிழ்த் திரைப்படமாகும். இந்தத் திரைப்படத்தை **ஜேம்ஸ் டேவிட்** இயக்க, அபிலாஷ், **[[சான்யதாரா]]** மற்றும் **[[வர்ஷா அஸ்வதி]]** நடித்துள்ளனர். இந்தத் திரைப்படத்தை பாலாஜி ஸ்டுடியோஸ் நிறுவனம் விநியோகம் செய்கின்றது. இந்தத் திரைப்படம் பெப்ருவரி 21ம் திகதி வெளியானது.

## கதைச்சுருக்கம்
அபிலாசும் (உதய்) சானியாதாராவும் (காயத்திரி) முகநூல் மூலம் காதல் செய்கிறார்கள். இருவரும் ஒருநாள் நேரில் சந்தித்து தங்களுடைய காதலை ஒருவருக்கொருவர் பகிர்ந்து கொள்கின்றனர். இவர்களுடைய காதலுக்கு இருவரின் பெற்றோர்களும் எதிர்ப்பு தெரிவிக்கின்றனர்.

அதனால், ஊரைவிட்டு செல்ல முடிவெடுத்து அதன்படி வீட்டை விட்டு வெளியேறுகின்றனர். எங்கு செல்வதென்று தெரியாமல், முதலில் வரும் பேருந்தில் ஏறி  தேனிக்கு செல்கிறார்கள். தேனி வந்து சேர்ந்தவர்கள் அடர்ந்த காட்டுக்குள் நுழைந்து செல்லும் போது மர்ம கும்பல் ஒன்று இவர்களை தாக்குகிறது.

அப்போது அங்கு வரும் ஒரு பெண் (வர்சா அசுவதி), அந்த கும்பலிடமிருந்து இவர்களைக் காப்பாற்றி தன்னுடைய வீட்டுக்கு அழைத்துச் செல்கிறாள். மர்ம கும்பலுடனான மோதலில் தன் மகனின் மருத்துவ செலவுக்காக சேர்த்து வைத்திருந்த பணத்தை அப்பெண் (வர்சா அசுவதி) பறிகொடுக்கிறார். தங்களைக் காப்பாற்றிய அப்பெண்னுக்கு உதவ அபிலாசும் சானியாதாராவும் தாங்கள் கொண்டுவந்த பொருட்களையெல்லாம் விற்று அவருக்குப் பணத்தை கொடுக்கின்றனர். பணத்தை எடுத்துக்கொண்டு காட்டு வழியாக அனைவரும் பயணிக்கும் பொழுது ஒரு புலியின் கண்ணில் இவர்கள் அனைவரும் பட்டுவிடுகிறார்கள்.

புலி அவர்களைத் துரத்த அனைவரும் ஓடிச்சென்று ஒரு மரத்தின் மேலே உட்கார்ந்து விடுகிறார்கள். புலி அவர்களை விட்டு செல்லாமல் அங்கேயே சுற்றிச் சுற்றி வருகிறது. மறுபுறம், அப்பெண்னின் மகன் நோயின் தாக்கத்தால் ரொம்பவும் சிரமப்படுகிறான். இறுதியில் புலியை விரட்டி அந்த சிறுவனைச் காப்பாற்றினார்களா  அல்லது புலிக்கு இரையானார்களா என்பதை இயக்குநர் திகிலோடு சொல்லியிருக்கிறார்.

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
துளு நாடு

**துளு நாடு** (ஆங்கிலம் : **Tulu Nadu**) கர்நாடகா மாநிலத்தின் கடற்கரை மாவட்டங்களான உடுப்பி மாவட்டம் மற்றும் தெற்கு கன்னடம் மாவட்டங்களை உள்ளடக்கியது. முன்னர் இது சேரநாட்டின் வடமேற்கில் அமைந்திருந்ததாகவும், கோசர் என்னும் அரசர்கள் இந்நாட்டை ஆண்டதாகவும் மாமூலனார் அகப்பாடல் கூறுகிறது.அகம் 15 இந்த கோசரே குடகக்கொங்கர், கொங்கிளங்கோசர் சிலம்பு 30 : 159 என்றும் அழைக்கப்படுவதால் இந்நாடு குடகுநாட்டையும் கொங்கு நாட்டையும் அண்டியிருந்ததாக தெரிகிறது.

துளுநாட்டில் கோசர் குடிமக்கள் வாழ்ந்தனர். அவர்கள் அந்நாட்டு வழியாகச் செல்பவர்களைப் பேணி விருந்தளித்துப் பாதுகாப்பர். துளுநாட்டில் மயில்கள் மிகுதி. 

இந்தச் செம்மற் கோசர் அக்காலத்தில் தமிழும் பேசத் தெரிந்த நான்மொழிக் கோசர். 

இது சங்ககால நிலைமை. கி.பி. 13ஆம் நூற்றாண்டில் தோன்றிய நன்னூலுக்கு 16ஆம் நூற்றாண்டில் உரை எழுதிய மயிலைநாதர் தமிழ் பேசப்படாத நிலங்கள் 17 என நன்னூல் நூற்பாவின் வழி சுட்டி அவை இவை எனப் பெயர் சொல்லிக் காட்டும்போது இந்தத் துளு நாட்டையும் குறிப்பிடுகிறார். 

## அடிக்குறிப்பு

பகுப்பு:துளு
பகுப்பு:சங்ககால அகநாடுகள்
பகுப்பு:கர்நாடகம்
உப்பலமடுகு நீர்வீழ்ச்சி

**உப்பலமடுகு நீர்வீழ்ச்சி** (**தடா அருவி** , **கம்பகம் அருவி**) இது இந்தியாவின் சித்தூர் மாவட்டத்தில் உள்ள ஸ்ரீசிட்டிக்கு வடக்கே அமைந்துள்ளது. புச்சிநாயுடு கன்ரிகா மற்றும் வரதையாபாளம் மண்டலத்தின் கீழ் வரும் இந்நீர்வீழ்ச்சி, சென்னையிலிருந்து 80 கி.மீ (50 மைல்) தொலைவிலும், ஸ்ரீகாளஹஸ்தியிலிருந்து 35 கி.மீ (22 மைல்) தொலைவிலும் அமைந்துள்ளது.
  
இந்த நீர்வீழ்ச்சி காம்பகம் காடு (அ) சித்துலியா கோனா என்ற காட்டுப்பகுதியில் உள்ளது. மகா சிவராத்திரி பண்டிகையின்போது மக்கள் இங்கே திரளாக செல்வார்கள். தடா அருவி சிறிதே அறியப்பட்ட சுற்றுலா தலம். பசுமை, நீர்வீழ்ச்சி, சிறுகுன்றுகள் நிறைந்த இப்பகுதி உலா, மலையேற்றம் மற்றும் உல்லாசப்பயணத்திற்கு ஏற்றதாகும். 

## சுற்றுலாவிற்கு சிறந்த தருணம்
அக்டோபர் மத்தியிலிருந்து பிப்ரவரி 15 வரை இங்கு மழைப்பருவம் என்பதால் இது சுற்றுலாவிற்கு ஏற்ற காலம். 

## நுழைவு
அருவியை அடைய வரதையாபாளம் கிராமத்தின் வழியே செல்ல வேண்டும். இக்கிராமத்துக்கும் அருவிக்கும் உள்ள 12 கி.மீ வழியில் 7 கி.மீ மட்டுமே சாலை அமைக்கப்பட்டுள்ளது. மகா சிவராத்திரி அன்று ஆந்திர அரசு வரதையாபாளத்தில் இருந்து போக்குவரத்து சேவைகள் வழங்குகிறது. இங்கு செல்வதற்குச் சிறிய கார்களைத் தவிர்க்கப்படுகிறது.

சென்னையிலிருந்து சூலூர் பேட்டை, நெல்லூர் செல்லும் பல தொடர்வண்டிகளும் புறநகர் பேருந்துகளும் தடா வழியாக செல்கின்றன. சூலூர் பேட்டை செல்லும் தொடர்வண்டி இரண்டு மணி நேரத்துக்கு ஒருமுறை என்று இரவு 8:30 மணி வரை இயங்குகின்றது.

அருகில் விடுதிகள் ஏதும் இல்லாததால், காளஹஸ்தி அல்லது வரதையாபாளம் ஆகியவை தங்குவதற்குரிய இடங்களாகும். 

## மலையேற்றம்
நீர்வீழ்ச்சியை அடைவதற்கு மலையேற்றம் அவசியம். போதிய வழிகாட்டு குறியீடுகள் ஏதும் இல்லாததால், பிறர் உதவியை அதிகம் நாட வேண்டி இருக்கும். உடல்நலமிக்க மக்களால் மட்டுமே இவ்விடத்தை அடைய முடியும். கற்கள் மேல் நடக்க விரும்பாதவர்களுக்கு இது ஏற்ற இடம் அல்ல. 

தடா தொடர்வண்டி நிலையத்தை அடைந்தவுடன், ஷேர் ஆட்டோக்கள் மூலம் மலையடிவாரத்தை அடையலாம். மலையேற்ற தூரம், கீழ் இறங்குவதையும் சேர்த்து, மொத்தம் 10 கி.மீ ஆகும். இதில் 4 கி.மீ மிகவும் கடினமான கற்பாதையாகும். 

150 மீட்டர் மலையேற்றத்திற்கு பிறகு சிறு ஓடையொன்று உள்ளது. இதை கடந்து மண்பாதையில் மேலும் தொடர்ந்து செல்லவேண்டும். ஒன்று அல்லது ஒன்றரை மணி நேரத்தில் சிவன் கோவில் தென்படும். அப்படி கோவில் ஏதும் தென்படவில்லையெனில், அருகிலுள்ள ஓடையை தேடி அதன் கரையோரமே மலையேறுவது சிறந்த வழியாகும். 

இதற்குப் பின்னர் பாதை கடினமானதாக மாறிவிடும். சில நேரங்களில் 10 அடி பாறைகளையும் தொற்றி ஏறவேண்டிவரும். மலையேற்றத்தின் முடிவில் இரண்டு நீர்வீழ்ச்சிகளை காணலாம். கோடைக்காலங்களில் ஒன்றில் மட்டுமே நீர் இருக்கும்.

## அருகில் உள்ள குறிப்பிடத்தக்க இடங்கள்

ஸ்ரீசிட்டி என்றழைக்கப்படும் சிறப்பு பொருளாதார மண்டலம் தடாவில் இருந்து ஐந்து கி.மீ தொலைவில் உள்ளது. ’ஒன்னஸ் டெம்ப்பிள்’ ('Oneness Temple') என்றழைக்கப்படும் ஒருமைப்பாட்டு கோவில் மூன்று கி.மீ தொலைவில் உள்ள கோல்டன்சிட்டியில் உள்ளது. பழவேற்காடு ஏரியும் எளிதாக அடையும் தூரத்தில் அமைந்துள்ளது.

## உசாத்துணை

* Tada Falls on Wikivoyage
* Travelogue on Tada Travelogue on Tada falls

பகுப்பு:ஆந்திரப் பிரதேச அருவிகள்
லாலாப்பேட்டை

**இலாலாப்பேட்டை** என்பது கரூர் மாவட்டத்தில் உள்ள ஓர் ஊராகும். இங்கு விவசாயமே முதன்மைத் தொழிலாகும். மண்வளமும் நீர்வளமும் இருப்பதால் வாழை, கரும்பு, நெல் மற்றும் வெற்றிலை என நன்செய் பயிர்கள் பயிரிடப்படுகின்றன. குறிப்பாக வாழையே இங்கு அதிகம் பயிரிடப்படுகிறது. குளித்தலைக்கு மேற்கே இலாலாப்பேட்டையிலிருந்து கிழக்கே நங்கவரம் வரையிலான பகுதிகளில் பயிரிடப்படும் பல்வேறு தரப்பட்ட வாழை ரகங்கள் மிகவும் பிரசித்தி பெற்றவை. தமிழகத்தின் மற்ற பகுதிகளுக்கு மட்டுமல்லாது, அண்டை மாநிலங்களாகிய கேரளா, கர்நாடகாவிற்கும் ஏற்றுமதியாகிறது.

## ஆதாரம்


பகுப்பு:கரூர் மாவட்டத்திலுள்ள கிராமங்கள்
வண்ணத்திரை (சிற்றிதழ்)

**வண்ணத்திரை** என்பது தமிழ்நாட்டில் சென்னையிலிருந்து வெளியாகும் ஒரு பிரபல வார இதழாகும். குங்குமம் பப்ளிகேசன்ஸ் (பிரைவட்) லிமிட்டட்டிற்காக, தினகரன் அச்சகத்தில் அச்சிட்டு வெளிவரும் இது தமிழ்த் திரைப்படச் செய்திகளை அதிகமான உள்ளடக்கங்களாகக் கொண்டு வெளியாகும் ஒரு வணிக இதழாகும். இது சன் குழும நிறுவனத்திற்குச் சொந்தமானது.

;ஆசிரியர்
* முகம்மது இஸ்ரத்

;அலுவலகம்
229 கச்சேரி வீதி, மைலாபூர், சென்னை

பகுப்பு:தமிழ்நாட்டுத் தமிழ் இதழ்கள்
பகுப்பு:திரைப்படத் தமிழ் இதழ்கள்
வருண் தவான்

**வருண் தவான்** இந்தியத் திரைப்பட நடிகர் ஆவார். கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் அறிமுகம் ஆனார். இவர் தற்பொழுது மெயின் தேரா ஹீரோ மற்றும் ஹம்ப்டி சர்மா கி துல்ஹனியா, போன்ற திரைப்படங்களில் நடித்துள்ளார்.

## ஆரம்பகால வாழ்க்கை
வருண் தவான் 24ம்  திகதி ஏப்ரல் மாதம் 1987ம் ஆண்டு பிறந்தார். இவரின் தந்தை டேவிட் தவான் ஒரு திரைப்பட இயக்குநர் ஆவார். இவரின் தாயின் பெயர் கருணா தவான் மற்றும் இவரின் அண்ணன் ரோஹித் தவான் ஒரு திரைப்பட இயக்குநர் ஆவார். இவர் நாட்டிங்காம் ட்ரெண்ட் பல்கலைக்கழகத்தில், இங்கிலாந்துல் வர்த்தக முகாமைத்துவம் பற்றி படித்துள்ளார்.

## சினிமா வாழ்க்கை

2012ம் ஆண்டு கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் அறிமுகம் ஆனார். இந்த திரைப்படத்தில் இவருடன் இரண்டு கதாநாயகர்களில் ஒருவராக சித்தார்த் மல்ஹோத்ரா நடித்துள்ளார். இவர்களுக்கு ஜோடியாக நடிகை அலீயா பட் நடித்துள்ளார்.

இவர் நடித்துள்ள மெயின் தேரா ஹீரோ என்ற திரைப்படம் 2011ம் ஆண்டு வெளியான கன்டிறீகா என்ற தெலுங்கு திரைப்படத்தின் மறுதயாரிப்பாகும். இந்த திரைப்படத்தில் இவருக்கு ஜோடியாக இலியானா மற்றும் நர்கிஸ் பக்ரி நடித்துள்ளனர். இந்தத் திரைப்படத்தை ஏக்தா கபூர் தயாரித்து, பாலாஜி மோடியன் பிக்சர்ஸ் நிறுவனம் ஏப்ரல் 4ம் திகதி வெளியிடுகின்றது.

இவர் தற்பொழுது ஹம்ப்டி சர்மா கி துல்ஹனியா என்ற திரைப்படத்தில் நடித்துகொண்டு இருகின்றார். இவருக்கு ஜோடியாக மறுபடியும் நடிகை அலீயா பட் நடிக்கின்றார்.

## திரைப்படம்

## விருதுகள் மற்றும் பரிந்துரைகள்

## குறிப்புகள்

## வெளி இணைப்புகள்
* 
* 

பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
பகுப்பு:1987 பிறப்புகள்
பகுப்பு:இந்தியத் திரைப்பட நடிகர்கள்
ஆர். எம். லோதா

**ஆர். எம். லோதா** (ராஜேந்திர மல் லோதா), இந்தியத் தலைமை நீதிபதி ஆவார். இவர் 41-ஆவது தலைமை நீதிபதி ஆவார்.

## இதனையும் காண்க
* இந்தியத் தலைமை நீதிபதிகளின் பட்டியல்

## மேற்கோள்கள்

## வெளியிணைப்புகள்
* Profile page for Justice RM Lodha from Mumbai High Court 

பகுப்பு:வாழும் மக்கள்
பகுப்பு:1949 பிறப்புகள்
பகுப்பு:இந்தியத் தலைமை நீதிபதிகள்
பகுப்பு:மும்பாய் உயர் நீதிமன்ற நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:21-ஆம் நூற்றாண்டு இந்திய நீதிபதிகள்
தேர்தல் மை

**தேர்தல் மை** என்பது தேர்தல்களில் மோசடியான வாக்குகளை தடுப்புவதற்காக, வாக்காளர்களின் விரலில் (பொதுவாக ஆள்காட்டி விரலில்) பூசப்படும் மை. இந்த மை சில வாரங்களாக நகங்களிலிருந்து அழியாமல் இருக்கும். தரப்படுத்தப்பட்ட அடையாளங்காட்டுதல் முறைமைகள் இல்லாத நாடுகளில் தேர்தல் மோசடியை தடுப்பதற்காக தேர்தல் மை ஒரு திறமான முறையாக அறியப்படுகிறது.

இந்தியாவில் பயன்படுத்தும் தேர்தல் மை, மைசூர் பெய்ன்ட்ஸ் அண்டு வார்னிஷ் லிமிட்டெட் எனும் மைசூரில் இருக்கும் அரசு நிறுவனத்தால் உற்பத்தி செய்யப்படுகிறது.
## சர்வதேச பாவனை
பொதுத் தேர்தல்களில் தேர்தல் மையினை பயன்படுத்தும் நாடுகள் பின்வருமாறு:

*அமெரிக்க ஐக்கிய நாடு
*அல்சீரியா
*ஆப்கானித்தான்
*இந்தியா
*இந்தோனேசியா
*இலங்கை
*ஈராக்
*உகாண்டா
*எகிப்து
*கனடா
*காங்கோ மக்களாட்சிக் குடியரசு
*காம்பியா
*கென்யா
*சாட்
*சிம்பாப்வே
*சுரிநாம்
*செர்பியா
*டிரினிடாட் மற்றும் டொபாகோ
*துருக்கி
*துனீசியா
*தென்னாப்பிரிக்கா
*நிக்கராகுவா
*நேபாளம்
*பாக்கித்தான்
*பிலிப்பீன்சு
*புர்க்கினா பாசோ
*பெரு
*பெனின்
*மலேசியா
*மாலைத்தீவுகள்
*மூரித்தானியா
*மெக்சிக்கோ
*மொசாம்பிக்
*லிபியா
*லெபனான்
*வங்காளதேசம்
*வெனிசுவேலா
*ஜப்பான்
*ஜோர்தான்
*ஹொண்டுராஸ்

## மேற்கோள்கள்

பகுப்பு:தேர்தல்கள்
சாகீர் உசைன் (இசைக் கலைஞர்)

**சாகீர் உசைன்** (*Zakir Hussain*, இந்தி: *ज़ाकिर हुसैन*, 9 மார்ச்சு 1951 – 15 திசம்பர் 2024) இந்தியாவைச் சேர்ந்த தபேலா இசைக் கலைஞர் ஆவார். இவர் தபேலா இசைக் கலைஞர் அல்லா ரக்காவின் மகன். இவர் இசையமைப்பாளராகவும் நடிகராகவும் அறியப்படுகிறார். மும்பையில் பிறந்தார். தனது ஏழாவது வயதில் *தபேலா* வாசிக்கத் தொடங்கினார். 1970 ஆம் ஆண்டு இசை நிகழ்ச்சி நடத்துவதற்காக அமெரிக்கா சென்றார். ஆண்டிற்கு 150 இசை நிகழ்ச்சிகளுக்கு மேல் நடத்தியுள்ளார்.

## விருதுகள்
* பத்ம பூஷண் விருது, 1988
* சங்கீத நாடக அகாதமி விருது, 1990
* பாரம்பரிய இசை மற்றும் இசையமைப்பாளருக்கு அமெரிக்காவால் வழங்கப்படும் *நேசனல் எண்டோவ்மண்ட் ஃபார் த ஆர்ட்சு நேசனல் கெரிட்டேஜ் பெல்லோசிப்* (National Endowment for the Arts's National Heritage Fellowship), 1999

## நோய்மையும் மறைவும்
சாகிர் இதயக் கோளாறுகள் காரணமாகத் தீவிர சிகிச்சைப் பிரிவில் அனுமதிக்கப்பட்டிருந்தார். அவரது நெருங்கிய நண்பரும், புல்லாங்குழல் கலைஞருமான ராகேஷ் சௌராசியா இந்தச் செய்தியை உறுதிப்படுத்தினார். மேலும், சாகிரே தனது சமூக ஊடகப் பக்கத்தில் இத்தகவலைக் கூறி இருந்தார். இதய நோய்களுடன் போராடி வந்த சாகிர், இறுதியாக 2024 டிசம்பர் 15 அன்று அமெரிக்காவில் காலமானார்.

## மேற்கோள்கள்

## வெளி இணைப்புகள்

* His website
* 
* His Youtube Handle

பகுப்பு:1951 பிறப்புகள்
பகுப்பு:2024 இறப்புகள்
பகுப்பு:இந்திய முஸ்லிம்கள்
பகுப்பு:கிராமி விருது வென்றவர்கள்
பகுப்பு:தபேலா இசைக் கலைஞர்கள்
பகுப்பு:இந்தியத் திரைப்பட நடிகர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:பத்ம பூசண் விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்ம விபூசண் விருது பெற்றவர்கள்
டிராவலர் (இசைத் தொகுப்பு)

**டிராவலர் (இசைத் தொகுப்பு)** (Traveller) இந்திய சிதார் இசைக் கலைஞர் அனௌஷ்கா ஷங்கரால் தொகுக்கப்பட்ட இசைத் தொகுப்பு ஆகும். இது இந்திய இசை மற்றும் *ப்ளெமெங்கோ* ஆகியவற்றின் கலவையாகும். இந்த இசைத் தொகுப்பு அக்டோபர் 2011 ஆம் ஆண்டு வெளியிடப்பட்டது. இந்த இசைத் தொகுப்பைத் தயாரித்தவர் *வாவியர் லிமோன்* (Javier Limón) ஆவார்.
இந்த இசைத் தொகுப்பானது 2013 ஆம் ஆண்டில் சிறந்த உலக இசை எனும் பிரிவில்  *டச்சு கிராமி விருதிற்கு* பரிந்துரைக்கப்பட்டது. ஆனால் இத்தொகுப்பானது விருதைப் பெற இயலவில்லை. அந்த வருடத்திற்கான விருது *அனெளஷ்கா ஷங்கரின்* தந்தை மறைந்த ரவி சங்கரின் *தி லிவ்விங் ரூம் செசன்ஸ் பகுதி 1* (The Living Room Sessions Part 1) வழங்கப்பட்டது. அந்த விருதை அவருக்குப் பதிலாக *அனெளஷ்கா* பெற்றுக் கொண்டார்.
## மேற்கோள்கள்

பகுப்பு:இசைத் தொகுப்புக்கள்
எப்போது அழியும் இந்த உலகம்? (நூல்)

**‎எப்போது அழியும் இந்த உலகம்?** எனப்படுவது தமிழ் எழுத்தாளர் ராஜ்சிவா எழுதிய ஒரு அறிவியல் கட்டுரைத் தொகுப்பு நூலாகும். 2012-ல் எழுதிய இந்தப் புத்தகம் உயிர்மை இதழில் ஒரு தொடராக வெளிவந்தது.

## உள்ளடக்கம்
எப்போது அழியும் இந்த உலகம் என்ற இந்த புத்தகம் தென்னமெரிக்காவில் வாழ்ந்த மாயன் இன மக்கள் கணித்த “மாயன் காலண்டரில் கூறியுள்ள தகவல்களை அடிப்படையாகக் கொண்டு உலக அழிவை ஆய்வு செய்கிறது.  மாயன் இன மக்களின் அறிவுக் கூர்மையையும், அவர்கள் கணித, வானவியல் சிந்தனைகளையும் அலசுவதோடு, மாயன் இன மக்களுக்கும் தமிழர்களுக்கும் கூட சம்பந்தம் இருக்குமோ என்றும் ஒப்பு நோக்குகிறது.

## குறிப்புகளும் மேற்கோள்களும்

பகுப்பு:அறிபுனைத் தமிழ்ப் புதினங்கள்
பகுப்பு:2012 தமிழ் நூல்கள்
மே 2014

**மே 2014** (*May 2014*) , 2014 ஆம் ஆண்டின் ஐந்தாவது மாதமாகும். இம்மாதம் ஒரு வியாழக்கிழமையில் ஆரம்பித்து 31 நாட்களின் பின்னர் ஒரு சனிக்கிழமை முடிவடைநதது. தமிழ் நாட்காட்டியின் படி வைகாசி மாதம் மே 15, வியாழக்கிழமை தொடங்கி, சூன் 14 இல் முடிவடைகிறது. இசுலாமிய நாட்காட்டியின் படி கிஞ்சுரா 1435 ஆம் ஆண்டின் ரஜப் மாதம் மே 1, வியாழக்கிழமை தொடங்கி மே 29 வியாழக்கிழமை முடிவடைந்தது.

## சிறப்பு நாட்கள்
*மே 1 - மே நாள்
*மே 1 - மங்கையர்க்கரசி நாயனார் குருபூசை
*மே 5 - சிங்க்கோ டே மாயோ
*மே 11 - உமாபதி சிவாச்சாரியார் குருபூசை
*மே 14 - சித்திரா பவுர்ணமி
*மே 14 - வெசாக்
*மே 17 - குமரகுருபரர் குருபூசை
*மே 27 - கழற்சிங்க நாயனார் குருபூசை

## நிகழ்வுகள்

## இறப்புகள்
* மே 17 - சி. கோவிந்தன், தமிழறிஞர், புலவர்
* மே 21 - ஆர். உமாநாத், இந்திய இடதுசாரி அரசியல்வாதி (பி. 1922)
----

பகுப்பு:2014
மே 2014 சென்னை மத்திய தொடர்வண்டி நிலைய குண்டுவெடிப்பு

2014இல் மே 1 அன்று, காலை 7:15 மணியளவில் சென்னை சென்ட்ரல் ரயில் நிலையத்தில் 9ஆம் நடைமேடையில் குண்டு வெடித்தது.இந்த நடைமேடையில் குவகாத்தி-பெங்களூரு எக்ஸ்பிரஸ் ரயில் வந்தபொழுது குண்டுவெடித்தது. இதன் காரணமாக 24 வயது சுவாதி என்ற பெண் பயணி பலியானார்; 16 பேர் காயமடைந்தனர். காயமடைந்தோர் அரசு மருத்துவமனைகளில் சேர்க்கப்பட்டனர். 

## புலனாய்வு
* இந்த குண்டுவெடிப்பினை சிறப்புப் புலனாய்வுக் குழுவொன்று விசாரிக்குமென தமிழகக் காவல்துறை *டி. ஜி. பி*. கே. இராமனுஜம் தெரிவித்தார்.

## மேற்கோள்கள்

 
பகுப்பு:இந்தியாவில் இஸ்லாமிய பயங்கரவாதம் 
பகுப்பு:இந்தியாவில் தீவிரவாதத் தாக்குதல்கள்
பகுப்பு:2014 நிகழ்வுகள்
பகுப்பு:தமிழகத்தில் பேரிடர்கள்
ரே பார்க்

**ரே பார்க்** (பிறப்பு: 23 ஆகஸ்ட் 1974) ஒரு நடிகர், சண்டைப் பயிற்சியாளர் மற்றும் தற்காப்புக் கலைஞர். ஸ்டார் வார்ஸ் எபிசோட் நான்: த பேந்தம் மெனஸ், எக்ஸ்-மென், ஜி.ஐ. ஜோ: ரிட்டாலியேசன் போன்ற திரைப்படங்களில் நடித்ததன் மூலம் பரிசியமான நடிகர் ஆனார்.

## வெளி இணைப்புகள்

* 
* 

பகுப்பு:வாழும் மக்கள்
பகுப்பு:1974 பிறப்புகள்
ஹென்றி கவில்

**ஹென்றி வில்லியம் டால்கிலீஷ் கவில்** () (பிறப்பு: 5 மே 1983) என்பவர் பிரித்தானிய நாட்டு நடிகர் ஆவார். இவர் 2002ம் ஆண்டு தி கவுன்ட் ஒப் மொண்டே கிறிஸ்டோ என்ற திரைப்படத்தின் மூலம் தனது திரைப்படத்துறை வாழ்க்கையை ஆரம்பித்தார். அதைத் தொடர்ந்து 2013 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் சூப்பர்மேனை சித்தரித்து வெளியான மேன் ஆப் ஸ்டீல், பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற திரைப்படங்களில் நடித்ததன் மூலம் மிகவும் அறியப்படும் நடிகர் ஆனார்.

## ஆரம்பகால வாழ்க்கை
ஹென்றி யேர்சி என்ற ஒரு தீவில் பிறந்தார். இவரின் தாயார் மரியான்னே. இவர் ஒரு வங்கி செயலாளர்ராக பணிபுரிந்தார். இவரின் தந்தை கவில் ஒரு பங்கு சந்தை தரகராக பணிபுரிந்தார்.  இவருக்கு நான்கு சகோதர்கள் உண்டு. இவர்கள் ப்ரிபரேடரி பள்ளியில் கல்வி பயின்றார்கள்.

## மேற்கோள்கள்

## வெளி இணைப்புகள்

* 

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:பிரித்தானிய திரைப்பட நடிகர்கள்
பகுப்பு:பிரித்தானிய தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
ஏமி ஆடம்சு

**ஏமி லூ ஆடம்சு** () (பிறப்பு: ஆகத்து 20, 1974) என்பவர் அமெரிக்க நாட்டு நடிகை ஆவார். இவர் தனது நகைச்சுவை மற்றும் பல வித்தியாசமான கதாபாத்திரங்களுக்கு பெயர் பெற்றவர், அத்துடன் உலகின் அதிக சம்பளம் வாங்கும் நடிகைகளின் வருடாந்திர தரவரிசையில் மூன்று முறை இடம்பெற்றுள்ளார். மற்றும் ஆறு அகாதமி விருதுகள் மற்றும் ஏழு பிரித்தானிய அகாடமி திரைப்பட விருதுகளுக்கான பரிந்துரைகளுடன் கூடுதலாக இரண்டு கோல்டன் குளோப் விருதுகள் உட்பட பல்வேறு பாராட்டுகளைப் பெற்றுள்ளார்.

இவர் அமெரிக்கன் ஹஸ்ல் (2013), அரைவல் (2016) போன்ற பல திரைப்படங்களிலும் அத்துடன் 2013 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் லோயிஸ் லேன் என்ற கதாபாத்திரத்தை  சித்தரித்து வெளியான மேன் ஆஃப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற படங்களில் நடித்துள்ளார்.

2014 ஆம் ஆண்டில் டைம் இதழில் உலகின் மிகவும் செல்வாக்கு மிக்க 100 நபர்களில் ஒருவராக இவர் பெயரிடப்பட்டார், மேலும் போர்ப்ஸ் பிரபலங்கள் 100 பட்டியலிலும் இடம்பெற்றார்.

## ஆரம்பகால வாழ்க்கை
ஆமி லூ ஆடம்சு  ஆகஸ்ட் 20, 1974 இல் விசென்சாவில் அமெரிக்க பெற்றோர்களான கேத்ரின் மற்றும் ரிச்சர்ட் ஆடம்ஸின் மகளாகப் பிறந்தார். இவருக்கு நான்கு சகோதரர்கள் மற்றும் இரண்டு சகோதரிகள் உள்ளனர்.

## மேற்கோள்கள்

## வெளி இணைப்புகள்
* 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்கப் பாடகிகள்
பகுப்பு:அமெரிக்க நாடக நடிகைகள்
பகுப்பு:அமெரிக்க குரல் நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:மீநாயகன் திரைப்பட நடிகர்கள்
அஜீஸ் (பாடகர்)

அஜீஷ் (அஜீஷ் அசோக்) தமிழ் திரை உலகில் ஓர் இசை அமைப்பாளராகவும் பாடகராகவும் திகழ்ந்து வருகிறார். இவர் தமிழ்நாட்டின் சென்னையைச் சேர்ந்தவர்.

## வாழ்க்கைக் குறிப்பு
அஜீஷ்சிறு வயதிலிருந்தே வாய்ப்பாட்டு கற்றுக்கொண்டு பல மேடை கச்சேரிகளில் பாடி அனுபவம் பெற்றவர். இவர் கிருஷ்ணசுவாமி மெட்ரிகுலேஷன் பள்ளியில் கல்வி கற்று இலயோலா கல்லூரியில் விசுவல் கம்யூனிகேஷன் படித்து வந்த போது விஜய் தொலைக்காட்சியின் சூப்பர் சிங்கர் நிகழ்ச்சியில் பங்கேற்று வெற்றி பெற்றார். அதன் மூலமாக 2010-இல் யுவன் சங்கர் ராஜா இசையில் *"இதுவரை"* என்ற பாடலை பாடும் வாய்ப்பு கிடைத்தது. அதன் பிறகு பல திரைப்படங்களில் பாட ஆரம்பித்தார். இடையில் இவர் தனித்துவத்தை காட்ட 2013-இல் ஒரு இசைத் தொகுப்பு ஒன்றை வெளியிட்டார். இது இவ்ருக்கு பெரிய ஊக்குவிப்பை தருவதாக அமைந்தது . பின்னர் 2017-இல் *"பாம்புச்சட்டை"* என்ற திரைப்படம் மூலம் ஒரு இசை அமைப்பாளராக அறிமுகம் ஆனார். 2022-இல் வெளிவந்த *"விலங்கு"* என்னும் வலைத் தொடரில் இவர் பின்னணி இசை மிகப்பெரிய அளவில் பேசப்பட்டது.

## திரைப்பட பட்டியல்

## மேற்கோள்கள்

பகுப்பு:விஜய் தொலைக்காட்சி சூப்பர் சிங்கர் நிகழ்ச்சிப் பாடகர்கள்
பகுப்பு:சென்னைப் பாடகர்கள்
பகுப்பு:இந்தியத் திரைப்படப் பாடகர்கள்
பகுப்பு:வாழும் மக்கள்
ஆபிரகாம் லிங்கன் - ஜான் எஃப். கென்னடி ஒற்றுமைகள்

**அமெரிக்க ஜனாதிபதி [[ஆபிரகாம் லிங்கன்]]** வாழ்க்கைக்கும், மற்றொரு ஜனாதிபதியான **[[ஜான் எஃப். கென்னடி]]**யின் வாழ்க்கைக்கும் இடையே நிறைய **ஒற்றுமைகள்** உள்ளன.

## ஒற்றுமைப் பட்டியல்
* ஆபிரகாம் லிங்கன் காங்கிரஸ் மகா சபைக்குத் தேர்ந்தெடுக்கப்பட்டது 1846.
* ஜான் எஃப். கென்னடி தேர்ந்தெடுக்கப்பட்டது 1946.
* லிங்கன் துணை தலைவர் பதவிக்கான தேர்வில் தோற்றது 1856.
* கென்னடி துணை தலைவர் பதவிக்கான தேர்வில் தோற்றது 1956.
* லிங்கன் ஜனாதிபதி ஆனது 1860.
* கென்னடி ஜனாதிபதி ஆனது 1960.
* லிங்கன் தோற்கடித்த ஸ்டீபன் டக்லாஸ் பிறந்தது 1813.
* கென்னடி தோற்கடித்த ரிச்சர்ட் நிக்ஸன் பிறந்தது 1913.
* லிங்கன், கென்னடி இருவருமே சிவில் விவகாரங்களில் தொடர்பு கொண்டிருந்தனர்.
* இருவரது மனைவிகளுமே வெள்ளை மாளிகையில் வசித்தபோது குழந்தையைத் தொலைத்தனர்.
* இருவருமே சுட்டுக் கொல்லப்பட்டது ஒரு வெள்ளிக் கிழமையில்.
* இருவருக்குமே காயம் பட்டது தலைப்பகுதியில்.
* லிங்கனின் செயலாளர் பெயர் கென்னடி.
* கென்னடியின் செயலாளர் பெயர் லிங்கன்.
* இருவருமே கொல்லப்பட்டது அமெரிக்காவின் தெற்கு மாகாணத்தைச் சேர்ந்தவர்களால்.
* இருவருமே தோற்கடிக்கப்பட்டது அதே தெற்கு மாகாணத்தைச் சேர்ந்தவர்களால் தான்.
* இருவருடைய துணைத் தலைவரது பெயரும் ஜான்ஸன் என்பதுதான். லிங்கனின் துணைத் தலைவர் பெயர் ஆண்ட்ரூ ஜான்ஸன். அவர் பொறுப்பில் இருந்தது 1847. லிங்கனை வென்ற அவர் பிறந்தது 1808.
* கென்னடியின் துணைத் தலைவர் பெயர் லிண்டன் ஜான்ஸன். அவர் பொறுப்பில் இருந்தது 1947. கென்னடியை வென்ற அவர் பிறந்தது 1908.
* லிங்கனைக் கொன்ற ஜான் வில்க்ஸ் பூத் பிறந்தது 1838ல்.
* கென்னடியைக் கொன்ற லே ஹார்வி ஒஸ்வால்ட் பிறந்தது 1939ல்.
* கொலையாளிகள் இருவரும் மூன்று விதமான பெயரில் அழைக்கப்பட்டனர். லிங்கனைக் கொன்றவர் ஜான் என்றும், வில்க்ஸ் என்றும், பூத் என்றும் மூன்று வகையாக நண்பர்களால், உறவினர்களால், தங்கள் அதிகாரிகளால் அழைக்கப்பட்டார். அதுபோல கென்னடியைக் கொன்றவர் லே என்றும், ஹார்வி என்றும், ஒஸ்வால்ட் என்றும் அழைக்கப்பட்டார்.
* இருவருடைய பெயரிலும் மொத்தம் 15 எழுத்துக்கள் இருந்தன.
* லிங்கன் கொல்லப்பட்ட தியேட்டரின் பெயர் ’ஃபோர்ட்’.
* கென்னடி கொல்லப்பட்டது லிங்கன் என்ற பெயர் கொண்ட ஃபோர்ட்’ தயாரித்த காரில்.
* லிங்கனைக் கொன்ற ஜான் தியேட்டரிலிருந்து தப்பி ஓடி ஒரு கிடங்கில் பிடிபட்டான்.
* கென்னடியைக் கொன்ற ஒஸ்வால்ட் ஒரு கிடங்கிலிருந்து தப்பி ஓடி தியேட்டரில் பிடிபட்டான்.
* பூத் மற்றும் ஓஸ்வால்ட் இருவருமே தங்கள் தண்டனையை அனுபவிக்கும் முன்னரே கொல்லப்பட்டனர்.

## வெளி இணைப்புகள்
*"லிங்கனும் கென்னடியும்" கட்டுரை 

## மேற்கோள்கள்

பகுப்பு:ஐக்கிய அமெரிக்கக் குடியரசுத் தலைவர்கள்
பெல்மேஷ் முகங்கள்

**பெல்மேஷ் முகங்கள்** (*Bélmez Faces*) என்பது வீட்டின் சுவரிலும் தரையிலும் மனித முகங்கள் தானாகவே தோன்றி தானாகவே மறைவது என்று சிலரால் நம்பப்படும் நிகழ்வு ஆகும். இந்த நிகழ்வு ஸ்பெயின் நாட்டில் பெல்மேஷ் என்ற கிராமத்தில் நடந்துள்ளது.

## வரலாறு
20-ஆம் நூற்றாண்டில் முதன்முதலாக 1971-ம் ஆண்டு ஆகஸ்ட் மாதம் 23-ஆம் தேதி, பெல்மேஷ் கிராமத்தில் கல்லீ ரியல் (Calle Real) என்னும் தெருவில் அமைந்த 5ஆம் நம்பர் வீட்டில் வசித்து வந்த பெண்மணியான மரியா கொமேஷ் (Maria Gomez) சமையலறையில் சமைத்துக் கொண்டிருந்த பொழுது, சமையலறையின் நிலப்பகுதியில் ஒரு பெண்ணின் உருவம் தோன்றியுள்ளது. இதைத் தொடர்ந்து அடுத்த நாள், அதற்கு அடுத்தநாள்
என்று வீடு முழுவதும் முகங்கள் தோன்றியது. இதனால் இந்த மர்மச் சம்பவத்திற்கு பெல்மேசு முகங்கள்(The Faces of Belmez) என்ற பெயர் வந்தது. ஆண்கள், பெண்கள் ஆகிய இரண்டு முகங்களும் மாறி மாறித் தோன்றின.  

## ஆதாரங்கள்

## வெளி இணைப்புகள்
*"விடுவிக்கப்படாத மர்மங்கள்" 
*"பெல்மேஷ் முகங்கள் – விடுவிக்கப்படாத மர்மம்" 

பகுப்பு:மூடநம்பிக்கைகள்
பகுப்பு:நம்பிக்கைகள்
கொழும்பு மத்தி தேர்தல் தொகுதி

**கொழும்பு மத்தி தேர்தல் தொகுதி** (*Colombo Central electorate*) என்பது  ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த மூன்று அங்கத்தவர்களைத் தெரிவு செய்யும் ஒரு தேர்தல் தொகுதியாகும். இத்தேர்தல் தொகுதி இலங்கையின் மேற்கு மாகாணத்தில், கொழும்பு மாவட்டத்தில் கொழும்பு நகரின் மத்திய பகுதியை உள்ளடக்கியதாகும்.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் கொழும்பு மத்தி தேர்தல் தொகுதி கொழும்பு தேர்தல் மாவட்டத்தில் உள்ளடக்கப்பட்டது.

## தேர்தல்கள்
### 1947 நாடாளுமன்றத் தேர்தல்
1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:

## 1952 தேர்தல்கள்
24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:

## 1956 தேர்தல்கள்
5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:

## 1960 (மார்ச்) தேர்தல்கள்
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:

## 1960 (சூலை) தேர்தல்கள்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:

## 1965 தேர்தல்கள்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள்:

## 1970 தேர்தல்கள்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள்:

## 1977 தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

## மேற்கோள்கள்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:கொழும்பு மாவட்டம்
தாத்தா முரணிலை

**தாத்தா முரணிலை** (*Grandfather Paradox*) என்பது, ஒரு காலப் பயணி காலத்தில் பின்னோக்கி சென்று அவருடைய தாத்தாவின் திருமணத்திற்கு முன்பாகவே தாத்தாவைக் கொலைசெய்ய முயற்சித்தல் என்ற அனுமான சூழ்நிலையாகும். அவர் அவ்வாறு செய்தால், அவருடைய தந்தை பிறந்திருக்க முடியாது, அத்துடன் காலப் பயணியும் பிறந்திருக்க முடியாது, இது போன்ற நிகழ்வில் காலப் பயணியானவர் காலத்தில் பின்னோக்கி சென்று அவருடைய தாத்தாவைக் கொன்றுவிட முடியாது.

## விளக்கம்
ஒருவர் காலத்தில் பின்னோக்கி சென்றால்; காலப் பயணி சில விஷயங்களை மாற்றிவிட்டால் என்பதை, முரணிலைகள் பின்தொடரும் என்ற கருத்தாக்கம், காலம் குறித்த தத்துவார்த்த விவாதத்தில் முன்வைக்கப்படுகின்ற ஒன்றாகும். இதனுடைய சிறந்த உதாரணங்களாக ’தாத்தா முரணிலை’யும் ’சுயசிசுக்கொலை’ (ஆட்டோஇன்ஃபேங்கிசைட்)) என்ற கருத்தாக்கமும் இருக்கின்றன.

தாத்தா முரணிலை என்பது, ஒரு காலப் பயணி காலத்தில் பின்னோக்கி சென்று அவருடைய தாத்தாவின் திருமணத்திற்கு முன்பாகவே, தாத்தாவைக் கொலைசெய்ய முயற்சித்தல் என்ற அனுமான சூழ்நிலையாகும். அவர் அவ்வாறு செய்தால், அவருடைய தந்தை பிறந்திருக்க முடியாது, அத்துடன் காலப் பயணியும் பிறந்திருக்க முடியாது, இதுபோன்ற நிகழ்வில் காலப் பயணியானவர் காலத்தில் பின்னோக்கி சென்று அவருடைய தாத்தாவைக் கொன்றுவிட முடியாது.

சுயசிசுக்கொலையும் இதே முறையில்தான் செயல்படுகிறது. இங்கே பயணியானவர் பின்னோக்கி சென்று தான் ஒரு குழந்தையாக இருக்கும்போதே தன்னைக் கொல்ல முயற்சிக்கிறார். அவர் அப்படிச் செய்ய முடிந்தால், அவரால் பின்னோக்கிச் சென்று தன்னை ஒரு குழந்தையாக தன்னையே கொன்றுகொள்ள முடியாது.

இந்த விவாதம் காலப் பயணத்திற்கு ஒரு முக்கியமான விவாதப்பொருள் ஆகிறது, ஏனென்றால் இந்த முரணிலைகள் காலப் பயணத்தை சாத்தியமற்றதாக்கிவிடுமா என்று கேள்வி எழுப்புகின்றனர். பின்னோக்கிய காலப்பயணம் சாத்தியமாக இருக்கலாம் ஆனால் எந்த வழியிலும் உண்மையில் கடந்தகாலத்தை மாற்றுவதற்கு சாத்தியமற்றதாகிறது என்ற வகையில் வாதிடுவதன் மூலம் சில தத்துவவாதிகள் இந்த முரணிலைகளுக்கு பதிலளித்திருக்கின்றனர், இதே கருத்தாக்கம் இயற்பியலில் நவிகோவ் சுய-சீரான கொள்கை என்பதோடு ஒத்துப்போகிறது.

## அனுமானங்கள்
* தாத்தா முரணிலை
* மெய்ப்பொருள் ஆய்வு முரணிலை
* முன்புறப்பாட்டு முரணிலை
* இவ்வாழ்வு முரணிலை
* டிப்ளர் உருளை
* ரொனால்ட் மாலட்
* ரெட்ரோகாஸூவாலிட்டி

## வெளி இணைப்புகள்
*" மெமரி ஆள்ஃபா - இணையத்தில் தாத்தா முரணிலை " 

## குறிப்புகள்

பகுப்பு:தோற்றமுரண்கள்
கெயா வைஸ்

**கெயா வைஸ்** (பிறப்பு ஆகஸ்ட் 30, 1991, பாரிஸ்) ஒரு பிரான்ஸ் நாட்டு நடிகை மற்றும் விளம்பர நடிகை ஆவார். இவர் மேரி கியீன் ஒப் ஸ்காட்ஸ், த லெஜண்டு ஒப் ஹெர்குலிஸ், வைக்கிங் போன்ற சில திரைப்படங்களில் நடித்துள்ளார்.

## வாழ்க்கை
கெயா வைஸ் ஒரு பிரஞ்சு போலந்து குடும்பத்தில் பிறந்தார். இவர் மூன்று வயதில் பலே நடனம் கற்றார். இவர் தற்பொழுது ஒரு திறமையான பலே நடன கலைஞர் ஆக உள்ளார். இவர் 1999ம் ஆண்டு  லண்டன் அகாடமியில் நடிக்க தொடங்கினார்.

## திரைப்படங்கள்
* 2013: Bianca come il latte, rossa come il sangue
* 2013: மேரி கியீன் ஒப் ஸ்காட்ஸ்
* 2014: த லெஜண்டு ஒப் ஹெர்குலிஸ்

## சின்னத்திரை
* 2014: வைக்கிங்

## வெளி இணைப்புகள்
*

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:பிரான்சிய நடிகைகள்
பகுப்பு:பிரான்சிய தொலைக்காட்சி நடிகைகள்
லியம் கர்ரிகன்

**லியம் கர்ரிகன்** (பிறப்பு: அக்டோபர் 17 1981) ஒரு தொலைக்காட்சி நடிகர். இவர் 2014ஆம் ஆண்டு த லெஜண்டு ஒப் ஹெர்குலிஸ் என்ற திரைப்படத்திலும் நடித்துள்ளார்.

## திரைப்படங்கள்
* 2014: த லெஜண்டு ஒப் ஹெர்குலிஸ்

## வெளி இணைப்புகள்
* 

பகுப்பு:வாழும் மக்கள்
பகுப்பு:1981 பிறப்புகள்
ஜெப் பிரிட்ஜஸ்

**ஜெப் பிரிட்ஜஸ்** (பிறப்பு: டிசம்பர் 4, 1949) ஒரு அமெரிக்க நாட்டு பழம் பெரும் நடிகர், பாடகர், தயாரிப்பாளர் மற்றும் இசையமைப்பாளர். இவர் அயன் மேன் 1, ‎ஆர்.ஐ.பி.டி, தி கிவேர் உள்ளிட்ட 50 இற்கு மேற்பட்ட திரைப்படங்களில் நடித்துள்ளார். இவர் 2009ம் ஆண்டு சிறந்த நடிகருக்கான அகாதமி விருதை வென்றார். மற்றும் பல அகாதமி விருதுகளுக்கு பரிந்துரை செய்யப்பட்டார்.

## வெளி இணைப்புகள்

* 
* 
* 
* Jeff Bridges at Emmys.com

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:ஆங்கில அமெரிக்கர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ரையன் ரெனால்ட்சு

**ரையன் ரோட்னி ரெனால்ட்சு** () (பிறப்பு: அக்டோபர் 23, 1976) என்பவர் கனடிய நாட்டு நடிகர், திரைப்படத் தயாரிப்பாளர் மற்றும் தொழிலதிபர் ஆவார். இவர் கனேடிய நாட்டு விடலைப்பருவ தொலைக்காட்சி தொடரான 'பிப்டீன்' (1991-1993) என்ற தொடர் மூலம் நடிப்புத்திரையில் அறிமுகமானார். 1998 முதல் 2001 வரை 'டூ கைஸ் அண்ட் எ கேர்ள்' என்ற தொடரில் முன்னணி பாத்திரத்தில் நடிப்பதற்கு முன்பு சிறிய வேடங்களில் சில தொடர்களில் நடித்துள்ளார். அதைத் தொடர்ந்து பிளேடு 3 (2004), வோல்வரின் (2009), ஆர்.ஐ.பி.டி. (2013), வுமன் இன் கோல்ட் (2015), லைப் (2017), பிரீ காய் (2021), போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார்.

இவர் டெட்பூல் என்ற மார்வெல் வரைகதை கதாபாத்திரத்தை வைத்து வெளியான மிகப்பெரிய வணிக வெற்றி மீநாயகன் படங்களான டெட்பூல் (2016) மற்றும் டெட்பூல் 2 (2018) போன்ற திரைப்படங்களில் நடித்ததன் மூலம் இவரது நடிப்பு திறனுக்காக விமர்சகர்களின் சாய்ஸ் திரைப்பட விருது மற்றும் கோல்டன் குளோப் விருது போன்றவற்றிக்கு பரிந்துரை செய்யப்பட்டது.

## ஆரம்ப கால வாழ்க்கை
இவர் அக்டோபர் 23, 1976 அன்று பிரித்தானிய கொலம்பியாவின் வான்கூவரில் நான்கு மகன்களில் இளையவராக பிறந்தார். இவரின் தந்தை, ஜேம்சு செஸ்டர் ரெனால்ட்ஸ் என்பவர் ராயல் கனடியன் மவுண்டட் காவல்அதிகாரியாக இருந்தார், அதற்கு முன்பு படையில் இருந்து ஓய்வு பெற்று உணவுப் பொருட்கள் மொத்த விற்பனையாளராக வேலைக்குச் சென்று இருந்தார். இவரின் தாயார் தமரா லீ, சில்லறை விற்பனையில் பணிபுரிந்தார்.

## மேற்கோள்கள்

## வெளி இணைப்புகள்
* 

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:21 ஆம் நூற்றாண்டு கனடிய ஆண் நடிகர்கள்
பகுப்பு:கனடிய தொலைக்காட்சி நடிகர்கள்
பகுப்பு:கனடியத் திரைப்பட நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க ஆண் நகைச்சுவையாளர்கள்
பகுப்பு:அமெரிக்கக் குரல் நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
மார்க் வெப்

**மார்க் வெப்** (பிறப்பு: ஆகஸ்ட் 31) ஒரு ஐக்கிய அமெரிக்க இசை வீடியோ இயக்குநர் மற்றும் திரைப்பட இயக்குநர். இவர் தி அமேசிங் ஸ்பைடர் - மேன், தி அமேசிங் ஸ்பைடர்-மேன் 2 போன்ற திரைப்படங்களை  இயக்கியுள்ளார் என்பது குறிப்படதக்கது.

## இயக்கிய திரைப்படங்கள்
* 2009: 500 டேஸ் ஒப் சம்மர்  
* 2012: தி அமேசிங் ஸ்பைடர் - மேன் 
* 2014: தி அமேசிங் ஸ்பைடர்-மேன் 2

## வெளி இணைப்புகள்
*
*
*Marc Webb  at MVDbase.com
*Die Musik 

பகுப்பு:அமெரிக்கத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1974 பிறப்புகள்
மார்க் வால்பர்க்

**மார்க் வால்பர்க்** (பிறப்பு: ஜூன் 5, 1971) ஒரு ஐக்கிய அமெரிக்க நடிகர் மற்றும் திரைப்படத் தயாரிப்பாளர்.

## வெளி இணைப்புகள்

* 
*

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:1971 பிறப்புகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:ஆங்கில அமெரிக்கர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
நிக்கோலா பெல்ட்ஸ்

**நிக்கோலா பெல்ட்ஸ்** (பிறப்பு: ஜனவரி 9, 1995) ஒரு அமெரிக்க நாட்டு நடிகை ஆவார். இவர் த லாஸ்ட் ஏர்பெண்டர்,  டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் போன்ற திரைப்படங்களில் நடித்துள்ளார்.

## வெளி இணைப்புகள்
* 
* 

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:ஆங்கில அமெரிக்கர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
ஜாக் ரெய்னோர்

**ஜாக் ரெய்னோர்** (பிறப்பு: ஜனவரி 23, 1992) ஒரு அயர்லாந்து நாட்டு நடிகர். இவர் தற்பொழுது டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் போன்ற பல திரைப்படங்களில் நடித்து வருகின்றார்.

## வெளி இணைப்புகள்

* 

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:அயர்லாந்து திரைப்பட நடிகர்கள்
பகுப்பு:அயர்லாந்து தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
மாய்கன்

**மாய்கன்** என்பவன் சங்ககாலப் பெருமகன். இவன் இருண்ட குகை ஒன்றில் வாழ்ந்துவந்தான். புலவர் பரணர் இவனைப் பற்றிய செய்தியைக் குறிப்பிட்டுள்ளார். 
அவன் வாழ்ந்த இருள் குகை நெடும்பெருங் குன்றத்தில் இருந்தது. அந்தக் குன்றத்தில் மழைமேகங்கள் தவழும். தாழ்ந்த நீர்ப்பரப்புகள் அங்கு இருந்தன. அங்கே காற்று மிகுதியாக வீசும். 

இப்படிப்பட்ட இடத்திலிருந்த இருண்ட குகையில் வாழ்ந்த மாய்கன் மனநிலை போலத் தன் நெஞ்சு இருண்டுவிட்டதாகத் தலைவன் குறிப்பிடுகிறான். 

தலைவியை அடைய அவள் அடையாளம் சொன்ன அந்த இடத்துக்குத் தலைவன் சென்றான். காத்திருந்தான். தலைவி வரவில்லை. ஏமாற்றத்துடன் திரும்பினான். இப்போது இருந்த தலைவனின் மனநிலை மாய்கன் மனநிலை போல இருந்ததாம்.
## அடிக்குறிப்பு

பகுப்பு:சங்ககால அரசர்கள்
வாதவியல்

**வாதவியல்** (Rheumatology) என்பது வாத நோய்களுக்கான சிகிச்சை, நோயறிதல் ஆகியவற்றை உள்ளடக்கிய பொது மற்றும் குழந்தை மருத்துவத்தின் சிறப்பு உட்பிரிவுகளுள் ஒன்றாகும். இப்பிரிவில் நிபுணரான மருத்துவரை வாதவியலாளர் (Rheumatologist) அல்லது முடவியலாளர் எனலாம். மூட்டுகள், மென்திசுக்களை உள்ளடக்கிய தன்னுடல் தாக்குநோய்கள், நாள அழற்சி, பரம்பரையாக வரும் இணைப்பிழைய பிறழ்வுகள் ஆகிய மருத்துவ இடர்ப்பாடுகளுக்கு மருத்துவம் செய்பவர்கள் வாதவியலாளர்கள் ஆவர்.

தற்பொழுது, இவ்விதமான பிணிகள் நோய் எதிர்ப்பாற்றல் முறைமையின் பிறழ்வினைகளாகக் கருதப்படுகின்றன. எனவே, வாதவியல் என்பது அதிகளவு நோயெதிர்ப்பியல் துறையைச் சார்ந்தது எனலாம். தற்கால வாதவியலில் ஏற்பட்டுள்ள பெரும் முன்னேற்றமாகக் கடும் வாதநோயைக் கட்டுப்படுத்தும் உயிரிய மருந்துகளைக் (biologics) கண்டறிந்ததைக் குறிப்பிடலாம்.

## பிணிகள்
வாதவியலாளரால் கண்டறியப்பட்டு சிகிச்சையளிக்கப்படும் வாத நோய்கள்:

### சிதைகின்ற மூட்டு நோய்கள்
* முதுமை மூட்டழற்சி

### அழற்சியாக்கும் மூட்டு நோய்கள்
* முடக்கு வாதம்
* தண்டுவட எலும்பு மூட்டு நோய்
** மடங்காதநிலை முதுகெலும்பு வீக்கம்
** நோயெதிர்ப்பிய முடக்கு வாதம் (Reactive arthritis)
** சிரங்கு முடக்கு வாதம்
** குடல் நோய் சார்ந்த முதுகெலும்பு அழற்சி (Enteropathic spondylitis)
* இளம்பருவ மூலமறியா முடக்கு வாதம் (Juvenile Idiopathic Arthritis)
* படிக மூட்டு நோய்கள்: கீல்வாதம், போலியான கீல்வாதம்
* நோய்த்தொற்று முடக்கு வாதம் (Septic arthritis)

### உள்பரவிய நிலைகள், இணைப்பிழைய பிறழ்வுகள்
*மண்டலிய செம்முருடு
* ஷியோக்கிரன் நோய்க்கூட்டறிகுறி (Sjögren's syndrome)
* தோல் தடிப்பு (Scleroderma)
* பலதசையழற்சி (Polymyositis)
* சரும தசையழல் (Dermatomyositis)
* பலதசைவலி மூட்டு நோய் (Polymyalgia rheumatica)
* தனித்தன்மையற்ற இணைப்பிழைய பிறழ்வுகள் (Mixed connective tissue disease)
* பலகுருத்தெலும்பழற்சி (Polychondritis)
* இணைப்புத்திசுப் புற்று (Sarcoidosis)
*நாள அழற்சி
** ஊனீர் சுகவீனம் (Serum sickness)
**டக்கயாசு தமனியழற்சி

## மேற்கோள்கள்
மைல்ஸ் டெல்லர்

**மைல்ஸ் டெல்லர்** (பிறப்பு: பிப்ரவரி 20, 1987) ஒரு அமெரிக்க நாட்டு நடிகர். இவர் தட் அவக்வர்ட் மொமென்ட், டைவர்ஜென்ட் போன்ற திரைப்படங்களில் நடித்துள்ளார்.

## வெளி இணைப்புகள்

*

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:1987 பிறப்புகள்
பகுப்பு:ஆங்கில அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
கிறிஸ் பிராட்

**கிறிஸ்டோபர் மைக்கேல் பிராட்** (பிறப்பு: ஜூன் 21, 1979) ஒரு அமெரிக்க நாட்டு நடிகர் ஆவார். இவர் **பார்க்ஸ் அண்ட் ரிக்ரியேஷன்** போன்ற தொலைக்காட்சி தொடர்கள் மற்றும் **டெலிவரி மேன், ஹேர்** போன்ற திரைப்படங்களிலும் நடித்துள்ளார். இவர் நடித்த கார்டியன்ஸ் ஒப் த கலக்ஸி என்ற திரைப்படம் விரைவில் திரைக்கு வர இருக்கின்றது.

## வெளி இணைப்புகள்

* Chris Pratt cast bio on The WB
* 

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:1979 பிறப்புகள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
சோபியா மைல்ஸ்

**சோபியா மைல்ஸ்** (பிறப்பு: மார்ச் 18 1980) ஒரு ஆங்கில திரைப்பட மற்றும் தொலைக்காட்சி நடிகை. இவர் கம்மிங் அப், மூன்லைட் போன்ற பல தொலைக்காட்சிகளில் நடித்துள்ளார். இவர் டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் என்ற திரைப்படத்தில் நடித்துள்ளார்.

## வெளி இணைப்புகள்
*
* Simply Sophia Myles - The Official Fansite

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:ஆங்கிலேய நடிகைகள்
பகுப்பு:பிரித்தானிய மக்கள்
டி. ஜே. மில்லர்

**டி.ஜே மில்லர்** (பிறப்பு: ஜூன் 4, 1981) ஒரு அமெரிக்க நாட்டு நடிகர் மற்றும் நகைச்சுவையாளர் ஆவார். இவர் தற்பொழுது **சிலிகான்  வல்லே** என்ற நகைச்சுவைத் தொடரில் நடிக்கின்றார்.

## வெளி இணைப்புகள்
* 
* 
* TJ Miller Stand Up Comedy Videos on Effinfunny.com

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:1981 பிறப்புகள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பிக் டைம் ரஷ்

**பிக் டைம் ரஷ்** நிக்கெலோடியன் தொலைக்காட்சியில் ஒளிபரப்பான இசை மற்றும் நகைச்சுவை சேர்ந்த தொடர். இந்த தொடரில் கெண்டல் ஸ்மித், ஜேம்ஸ் மாஸ்லொவ், கார்லோஸ் பேனா, லோகன் ஹென்டர்சன், சிகாரா பிரேவோ உள்ளிட்ட பலர் நடித்துள்ளனர்.

## நடிகர்கள்
* கெண்டல் ஸ்மித்
* ஜேம்ஸ் மாஸ்லொவ்
* கார்லோஸ் பேனா
* லோகன் ஹென்டர்சன்
* சிகாரா பிரேவோ

## வெளி இணைப்புகள்

* Big Time Rush at Nickelodeon
* 
* 
* Big Time Rush MySpace Page
* Big Time Rush on MTV.com
* Big Time Rush on HDgreetings.com 
* Big Time Rush for 3rd Seasons

பகுப்பு:தொலைக்காட்சித் தொடர்கள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:அமெரிக்க நகைச்சுவை தொலைக்காட்சித் தொடர்கள்
என்னமோ நடக்குது

**என்னமோ நடக்குது** 2014ஆம் ஆண்டு வெளியான தமிழ் மொழித் திரைப்படம். சென்னை 600028, நாடோடிகள், நண்பன் மதில் மேல் பூனை ஆகிய படங்களில் நடித்த விஜய் வசந்த் இந்தத் திரைப்படத்தில் கதாநாயகனாக நடித்திருகின்றார். இவருடன் சேர்ந்து பிரபு குத்துச்சண்டை வீரராகவும், ரகுமான் அரசியல்வாதியாகவும், மகிமா நம்பியார், சரண்யா பொன்வண்ணன், தம்பி ராமையா மற்றும் சுகன்யா இணைந்து நடித்துள்ளனர்.

## நடிகர்கள்
* விஜய் வசந்த்
* மகிமா நம்பியார்
* பிரபு
* ரகுமான்
* சரண்யா பொன்வண்ணன் 
* சுகன்யா
* தம்பி ராமையா
* அஷ்வின்

## மேற்கோள்கள்

## வெளி இணைப்புகள்
*

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
வாயை மூடி பேசவும்

**வாயை மூடி பேசவும்** 2014ம் ஆண்டு திரைக்கு வந்த தமிழ் மொழி காதல் மற்றும் நகைச்சுவை திரைப்படம். இந்தத் திரைப்படத்தை பாலாஜி மோகன் இயக்க, புதுமுக நடிகர் துல்கர் சல்மான், நஸ்ரியா நசீம் மற்றும் மதுபாலா நடித்துள்ளனர்.

## நடிகர்கள்
* துல்கர் சல்மான்
* நஸ்ரியா நசீம்
* மதுபாலா
* ஜான் விஜய்
* பாண்டியராஜன்
* ரோபோ சங்கர்
* வினுசக்கரவர்த்தி

## வெளி இணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ஷான் ரோல்டன் இசையமைத்த திரைப்படங்கள்
வத்சல் சேத்

**வத்சல் சேத்** (, ) (பிறப்பு: 5 ஆகஸ்ட் 1980) ஒரு இந்திய நாட்டு நடிகர், தயாரிப்பாளர் மற்றும் இயக்குநர் ஆவார். இவர் **ஜஸ்ட் மொஹபட்** என்ற தொலைக்காட்சி தொடரின் மூலம் சின்னத்திரையில் அறிமுகமானார். அதைத் தொடர்ந்து 2004ஆம் ஆண்டு **டார்சன் : வொண்டர் கார்** என்ற திரைப்படத்தின் மூலம் திரைப்படத் துறைக்கு அறிமுகமானார். இவர் தற்பொழுது ஸ்டார் பிளஸ் தொலைக்காட்சியில் **ஏக் ஹசினா தி** என்ற தொடரில் நடித்துக்கொண்டு இருக்கின்றார்.
இவர் 2008ஆம் ஆண்டு பாரதிராஜா இயக்கிய பொம்மலாட்டம் என்ற தமிழ்த் திரைப்படத்தில் நடித்துள்ளார் என்பது குறிப்பிடத்தக்கது.

## வாழ்க்கைக் குறிப்பு
வத்சல் சேத் குசராத்தி பெற்றோருக்கு  1980 ஆம் ஆண்டு  ஆகத்து மாதம் 5 ஆம் தேதியன்று மும்பையில் பிறந்தார். குடும்பத்தில் இருந்த இரண்டு உடன்பிறப்புகளில் இவர் மூத்தவர் ஆவார். சைவ உணவுப் பிரியராகவும்  மதுவைப் பயன்படுத்தாதிருக்கும் கொள்கை கொண்டவராகவும் இவர் அறியப்படுகிறார்.

## திரைப்படங்கள்
* 2004: டார்சன் : வொண்டர் கார்
* 2007: நன்ஹி  ஜெய்சால்மர்
* 2008: பொம்மலாட்டம்
* 2008: ஹீரோஸ் 
* 2009: Paying Guests 
* 2010: Toh Baat Pakki 
* 2011: ஹோஸ்டேல் 
* 2012: Uncoupled
* 2014: ஜெய் ஹோ

## சின்னத்திரை
* 1996-200: ஜஸ்ட் மொஹபட்
* 2014-   : ஏக் ஹசினா தி

## உதவி இயக்குநர்
* 2008: The Cheetah Girls: One World

## தயாரிப்பாளர்
* 2008: சொறி பாய் (Sorry Bhai)

## மேற்கோள்கள்

## புற இணைப்புகள்

* 
* Vatsal Sheth on Facebook
* Vatsal Sheth on Instagram
* Vatsal Sheth at Bollywood Hungama
* Vatsal Sheth on Twitter

பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
பகுப்பு:1980 பிறப்புகள்
பகுப்பு:இந்தியத் தொலைக்காட்சி நடிகர்கள்
பகுப்பு:தமிழ்த் திரைப்பட நடிகர்கள்
சிங்க்கோ டே மாயோ

**சிங்க்கோ டே மாயோ** (*Cinco de Mayo*, எசுப்பானிய மொழியில் "மே 5") அமெரிக்காவிலும் மெக்சிக்கோவில், முக்கியமாக புவெப்லா மாநிலத்தில் கொண்டாடப்படுகிற விழா. 
புவெப்லா மாநிலத்தில் இவ்விழா "புவெப்லா சண்டை தினம்" என்று கொண்டாடப்படுகிறது.

1862வில் மே 5ஆம் தேதி அன்று, மெக்சிக்கோ படையினர்களுக்கும் பிரெஞ்சு படையினர்களுக்கும் இடையில் நடந்த புவெப்லா சண்டையை மெக்சிக்கோ வென்றதை நினைவுப்படுத்தும் வகையில் புவெப்லா மாநிலத்தில் சிங்க்கோ டே மாயோ தொடங்கியது. மெக்சிக்க-அமெரிக்கர்கள் தனது மெக்சிக்க பாரம்பரியத்தையும் பெருமையையும் சிங்க்கோ டே மாயோ அன்று கொண்டாடுகின்றனர். பல மெக்சிக்க-அமெரிக்கர் வாழிடமான அமெரிக்காவின் மேற்கில் தொடங்கிய சிங்க்கோ டே மாயோ விழா இன்று அமெரிக்கா முழுவதிலும் கொண்டாடப்படுகிறது.

## மேற்கோள்கள்
 

பகுப்பு:ஐக்கிய அமெரிக்காவின் சிறப்பு நாட்கள்
பகுப்பு:மெக்சிக்கோவின் சிறப்பு நாட்கள்
பகுப்பு:மே சிறப்பு நாட்கள்
புவெப்லா

**புவெப்லா** (Puebla), முழுப்பெயரான **புவெப்லா சுதந்திர இறையாண்மை வாய்ந்த நாடு** (எசுப்பானிய மொழி: Estado Libro y Soberano de Puebla) மெக்சிக்கோவின் 31 மாநிலங்களில் ஒன்று. இம்மாநிலத்தின் தலைநகரமும் புவெப்லா ஆகும். மெக்சிக்கோவின் நடு-கிழக்கில் அமைந்த புவெப்லா மாநிலத்தில் மெக்சிக்கோவின் மிக உயரமான ஒரிசாபா மலை உள்ளது. 

## மேற்கோள்கள்
 

பகுப்பு:மெக்சிக்கோவின் மாநிலங்கள்
தமிழ்நாட்டின் பெருநிறுவனங்கள்

தமிழ்நாட்டைத் தலைமையிடமாகக் கொண்டு இயங்கும் பெருநிறுவனங்கள் மற்றும் அவற்றின் வருவாய்ப் பட்டியல் (மில்லியன் அமெரிக்க டாலர்களில் (1 டாலர் = ரூ. 45 என்றிருக்கும் போது)) (பட்டியல் முழுமையானதல்ல):

## மேற்கோள்கள்


பகுப்பு:தமிழ்நாட்டு நிறுவனங்கள்
பகுப்பு:தமிழ்நாடு
இந்திய மாநில மலர்களின் பட்டியல்

இந்திய மாநிலங்களின் அடையாளங்களாக மலர்கள் பட்டியலிடப்பட்டுள்ளன.

## இதையும் காண்க
*இந்திய மாநில விலங்குகளின் பட்டியல்
*இந்திய மாநில மரங்களின் பட்டியல்
*இந்திய மாநிலப் பறவைகள்
*இந்திய மாநிலங்களின் சின்னங்கள்
## இணைப்புகள்
*முழுமையான குறிப்புடைய இந்திய மலர்கள்
*முழு இந்திய மலர்களின் தொகுப்பு 
*இந்திய மாநில மலர்கள்

## சான்றுகள்

பகுப்பு:தாவரவியல் பட்டியல்கள்
பகுப்பு:இந்தியப் பட்டியல்கள்
நெடுஞ்சாலை (திரைப்படம்)

**நெடுஞ்சாலை** இது 2014ஆம் ஆண்டு வெளியான தமிழ் மொழி திரைப்படம். சில்லுனு ஒரு காதல்’ படத்தை எடுத்த இயக்குநர் கிருஷ்ணா கிட்டத்தட்ட எட்டு வருடங்களுக்குப் பிறகு கொடுத்துள்ள படம்தான் நெடுஞ்சாலை.

## நடிகர்கள்
* ஆரி
* சிவாதா
* பிரசாந்த் நாராயணன்
* தம்பி ராமையா

## குறிப்புகள்
* நெடுஞ்சாலை விமர்சனம்

## வெளி இணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
த ஸ்மர்ஃப்ஸ் 2

**தி ஸ்மர்ஃப்ஸ் 2** 2013ம் ஆண்டு வெளியான அமெரிக்க நாட்டு அனிமேஷன் திரைப்படம். 2011ம் ஆண்டு வெளிவந்து அனைவரையும் கவர்ந்த த ஸ்மர்ஃப்ஸ் படத்தின் இரண்டாம் பாகம் ஆகும். இந்தத் திரைப்படம் ஏப்ரல் 11ம் திகதி 2013ம் ஆண்டு வெளியானது.

இந்த திரைப்படத்தின் 3ம் பாகம் ஆகஸ்ட் 5, 2016 அன்று வெளியிடப்பட்டது திட்டமிடப்பட்டுள்ளது.

## கதை சுருக்கம்
மந்திரவாதி கர்காமெல் தன் மந்திர சக்தியால் இரண்டு சாம்பல் நிற ஸ்மர்ஃப்ஸை உருவாக்கி, அதை வைத்து, மாய உலகத்தில் வாழ்ந்து வரும் நீல நிற குட்டி பெண் ஸ்மர்ஃப் ‘ஸ்மர்ஃபட்டி’யைப் பிடித்து சிறைப்படுத்துகிறான். தங்கள் கூட்டத்திலிருந்து காணாமல்போன அந்த ‘ஸ்மர்ஃபட்டி’யைக் கண்டுபிடிப்பதற்காக ‘பப்பா ஸ்மர்ஃப்’ தலைமையில் நான்கு பேர் கொண்ட ‘ஸ்மர்ஃப்’ குழு ஒன்று சிட்டிக்கு வருகிறது. தங்கள் பழைய மனித நண்பர்களான பேட்ரிக் & கிரேஸ் குடும்பத்தின் உதவியோடு, மந்திரவாதி கர்காமெலின் பிடியிலிருக்கும் ‘ஸ்மர்ஃபட்டி’யை மீட்டு, தங்கள் உலகுக்கு மீண்டும் எப்படி செல்கின்றன என்பதே ‘தி ஸ்மர்ஃப்ஸ் 2’ படத்தின் கதை.

## நடிகர்கள்
* நீல் பாட்ரிக் ஹாரிஸ்
* பிரெண்டன் க்லீசொன்
* ஹங்க் அஸாரியா
* ஜெய்மா மாய்ஸ்

## வெளியீடு
இந்தத் திரைப்படம் ஏப்ரல் 11ம் திகதி 2013ம் ஆண்டு வெளியானது.

## வெளி இணைப்புகள்
* 
* 
* 
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
த ஸ்மர்ஃப்ஸ்

**தி ஸ்மர்ஃப்ஸ்** 2013ஆம் ஆண்டு வெளியான அமெரிக்க நாட்டு அனிமேஷன் திரைப்படம். இந்தத் திரைப்படம் ஜூன் 16ஆம் திகதி 2011ஆம் ஆண்டு வெளியானது. இந்தத் திரைப்படத்தின் 2ஆம் பாகம் ஏப்ரல் 11ஆம் திகதி 2013ஆம் ஆண்டு வெளியானது.

## கதைச் சுருக்கம்
ஒரு மாய உலகில் வசித்துக்கொண்டிருக்கும் இவை, மந்திரவாதி கர்காமெலின் கண்ணில் பட, அவற்றைத் துரத்திக் கொண்டே செல்கிறான். அவனிடம் தப்பி ஓடும் ‘ஸ்மர்ஃப்ஸ்’, தங்கள் உலகத்திலிருந்து மனிதர்கள் வசிக்கும் நியூயார்க் சிட்டிக்கு வந்துவிடுகின்றன. அங்கிருக்கும் சில நல்ல மனிதர்களின் உதவியோடு, மந்திரவாதியின் கையில் சிக்காமல் எப்படி மீண்டும் தங்கள் மாய உலகிற்கு ‘ஸ்மர்ஃப்ஸ்’ செல்கிறது என்பது தான் கதை.

## நடிகர்கள்
* நீல் பாட்ரிக் ஹாரிஸ்

## வெளியீடு
இந்தத் திரைப்படம் ஜூன் 16ஆம் திகதி 2011ஆம் ஆண்டு வெளியானது.

## வெளி இணைப்புகள்
* 
* 
* 
* 
* 
* 

## மேற்கோள்கள்

பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2011 ஆங்கிலத் திரைப்படங்கள்
துல்கர் சல்மான்

**துல்கர் சல்மான்** (Dulquer Salmaan ) ஒரு இந்திய நாட்டு நடிகர். இவர் மலையாள  நடிகர் மம்மூட்டியின் மகன் ஆவார். இவர் 2012ம் ஆண்டு **செக்கண்டு சோவ்** (*Second Show*) என்ற மலையாள திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து தீவரம், பட்டம் போலே, சலலாஹ் மொபிலஸ், வாயை மூடி பேசவும் உள்ளிட்ட பல திரைப்படங்களில் நடித்துள்ளார்.

## ஆரம்பகால வாழ்க்கை
இவர் சூலை 28, 1986 இல்  தென்னிந்தியா, கேரளா, இந்தியாவில் பிறந்தார். இவர் மலையாளம், தமிழ் திரைப்பட நடிகர் மம்மூட்டி - சுல்பாத் தம்பதியரின் மகன் ஆவார். இவருக்கு குட்டி சுருமி என்ற தங்கை உள்ளார்.

## வெளி இணைப்புகள்

* ஓ காதல் கண்மணி
* வாயை மூடி பேசவும்

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:1986 பிறப்புகள்
பகுப்பு:இந்திய முஸ்லிம்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
தமிழ்நாட்டுக் காலநிலை

**தமிழ்நாட்டின் காலநிலை**, மழைக்காலத்தை தவிர்த்து, பொதுவாக வெப்பமானது. கோடைகாலம் என்பது ஏப்ரல் முதல் சூன் வரையாகும். மாநிலத்தின் அதிகமான வெப்பம், மே மாதத்தில் பதிவுசெய்யப்படும். குளிர் காலம் என்பது நவம்பர் முதல் பிப்ரவரி வரையாகும். நீலகிரியில் குளிர் காலத்தில் குறைந்தபட்ச வெப்பநிலை -2°சி வரை இருக்கும் . குளிர் காலத்தில் கொடைக்கானலின் சராசரி வெப்பநிலை +8.3°சி

## மழைக் காலம்
மழைக் காலம் என்பது சூன் முதல் டிசம்பர் வரையாகும்.

நீலகிரி மாவட்டம் அதிகப்படியான மழைபெறும் மாவட்டம் ஆகும். சின்ன கல்லாறு (வால்பாறை அருகில்) மற்றும் தெவல்லா (நீலகிரி மாவட்டம்) ஆகியவை தமிழ்நாட்டின் மிக அதிக மழை பெறும் ஊர்கள். சின்னக் கல்லாற்றில் 400 சென்டிமீட்டர் அளவு மழை கிடைக்கும்.

குற்றாலம் அதிக மழை பெறும் ஊர்களில் ஒன்று. இங்கு ஆண்டுக்கு சராசரியாக 1116 மில்லி மீட்டர் மழை பெய்யும். அகஸ்திய மலையில் 5000 மிமீ வரை மழை பெய்யும்.

## இவற்றையும் பார்க்கவும்
தமிழ்நாட்டுப் பொருளாதாரம்
தமிழ்நாடு வேளாண்மைத் தொழிற்துறை
தமிழ்நாடு இலத்திரனியல் தொழிற்துறை

## மேற்கோள்கள்


பகுப்பு:தமிழ்நாடு
கண்ணீர்

**கண்ணீர்** () கண்களில் இருக்கும் கண்ணீர்ச் சுரப்பிகளிலிருந்து கண்களை உயவூட்டவும், சுத்தம் செய்யவும், கண்ணீர் அழற்சியின் பொழுதும் கண்ணீர்க்குழாய்கள் வழியாக சுரக்கும் ஒரு உடல் திரவம். நெற்றியில் புருவம் துவங்கும் இடத்திற்கு பக்கத்தில் கண்ணுக்கு ஒன்று வீதமாக இரண்டு கண்ணீர் சுரப்பிகள் இருக்கின்றன. கண்ணீர் சுரப்பியில் சுரக்கக்கூடிய கண்ணீர், கண்இமைத்தலின் மூலமாக கண்ணில் பரவி மேல் மற்றும் கீழ் இமைகளின் விளிம்போரத்தில் இருக்கும் சிறிய திறப்பு வழியாக, கண்ணீர் நாளக்குழாய் வழியாக கண்ணீர்ப்பையை அடைகிறது. பிறகு அங்கிருந்து மூக்குக்கும் தொண்டைக்கும் சென்று ஆவியாகிவிடுகிறது. இது எப்போதும் நடைபெற்றுக்கொண்டிருக்கும் ஒரு செயல். 
மன உணர்வின் காரணமாக கண்ணீர் சுரப்பிகள் தூண்டப்பட்டுக் கண்ணீர் அதிகமாகச் சுரக்கிறது. இதனால், திடீரென அளவுக்கு அதிகமாக சுரக்கும் கண்ணீர், இமைகளில் உள்ள திறப்புவழியாக முழுவதுமாக வெளியேற முடியாத காரணத்தால், எஞ்சிய கண்ணீர் கண்ணிலிருந்து தாரை தாரையாகக் கன்னங்களில் வடிகிறது. இதுபோன்ற நேரத்தில்தான், இதனால்தான் அழுகையின் பொழுது கண்ணீர் வெளிவருவது மட்டுமல்லாமல் அதிகப்படியான கண்ணீர் உள்ளே செல்வதால்தான் மூக்கும் ஒழுகுகிறது.

கண்ணீரில் நீர், உப்புகள், பிறபொருளெதிரிகள், மற்றும் நொதியங்கள் உள்ளன. அழுகையின் பொழுது வெளிவரும் கண்ணீரில் இயக்குநீர்களும் உள்ளன.

பிறந்த குழந்தைகளுக்கு சிலநேரம் இயல்புக்கு மாறாகக் கண்ணிலிருந்து நீர் வடியலாம். கண்ணில் ஏற்பட்ட நோய்த்தொற்று, இதற்குக் காரணமாக இருக்கலாம். சில நேரம் கண்ணீர்ப்பையில் ஏற்பட்ட அடைப்பும் காரணமாக இருக்கலாம். கண்ணில் நோய்த்தொற்று ஏற்பட்டிருந்தால் சொட்டுமருந்து மூலம் சரிசெய்யலாம். கண்ணீர்ப்பையில் அடைப்பு ஏற்பட்டிருந்தால், சிலருக்குச் சொட்டுமருந்துடன் மருத்துவர் சொல்கிறபடி மூக்குக்குக்கும் கண்ணுக்கும்  அருகில் உடற்பிடிப்பு செய்ய வேண்டிவரும். இதனால் அடைப்பு நீங்கும். ஒருசில குழந்தைகளுக்குச் சிறிய அறுவைசிகிச்சையும் செய்ய வேண்டியிருக்கலாம்.
## சான்றுகள்

பகுப்பு:கண்
பகுப்பு:உடலியங்கியல்
பகுப்பு:உடல் உறுப்புக்கள்
குடியரசுத் தலைவர் இல்லம்

**குடியரசுத் தலைவர் இல்லம்** (இந்தி:  राष्ट्रपति भवन, *Rashtrapati bhavan*) புது தில்லியில் அமைந்த இந்தியக் குடியரசுத் தலைவர்களின் வாழிடம் ஆகும். இது 19,000 சதுக்க மீட்டர் பரப்பளவு கொண்ட  அரண்மனையையும், அதனைச் சுற்றியிருக்கும் 320 ஏக்கர் பரப்பளவு கொண்ட பகுதியையும் குறிக்கும். அரண்மனையைச் சுற்றி தோட்டங்கள், அதிகாரிகளின் அலுவலகங்கள், திறந்தவெளிகள் ஆகியன உள்ளன.

1911இல் கொல்கத்தாவிலிருந்து தில்லிக்கு இந்தியத் தலைநகரத்தை நகர்த்தவேண்டும் என்று பிரித்தானிய அரசு தீர்மானம் செய்ததில், இந்தியத் தலைமை ஆளுநருக்கு புதிய வாழிடம் தேவையானது. இதனால் குடியரசுத் தலைர் இல்லம் உருவாக்கப்பட்டது. செந்நெறிக்காலக் கட்டிடக்கலையில் பிரித்தானிய கட்டிடக்கலைஞர் எட்வின் லூட்டியன்சு வடிவமைப்பில், 1929இல் திறக்கப்பட்டது.
## இதனையும் காண்க
* குடியரசுத் தலைவர் இல்லம், மசோப்ரா
* குடியரசுத் தலைவர் நிலையம், சிக்கந்தராபாத்
* குடியரசுத் தலைவர் இல்லம், சிம்லா
## மேற்கோள்கள்

## வெளி இணைப்புகள்

* President of India: Rashtrapati Bhavan, Official website
* http://www.cs.jhu.edu/~bagchi/delhi/writing/lutyens.html 
* She does Chandigarh proud, Research on Rashtrapati Bhavan architecture
*  Tensions Manifested:  Reading the Viceroy's House in New Delhi, by Aseem Inam, book chapter in The Emerging Asian City:  Concomitant Urbanities and Urbanisms (edited by Vinayak Bharne and published by Routledge UK, 2012)

பகுப்பு:இந்தியக் குடியரசுத் தலைவர் இல்லங்கள்
பகுப்பு:இந்தியாவில் உள்ள அரண்மனைகள்
பகுப்பு:இந்தியக் கட்டிடக்கலை
பகுப்பு:தில்லி அரண்மனைகள்
பகுப்பு:தில்லியில் உள்ள அரசு கட்டடங்கள்